Philippus Lamantia
Philippus Lamantia (natus Philip Lamantia, 23 Octobris 1927—7 Martii 2005) fuit poeta et lector Americanus. Sua poemata somniantia sunt ecstatica, terrore plena, et erotica, inscium somniorum mundum explorantia, quem ad vitam quotidianam cognitam coniungunt. Lamantia fuit unus ex poetis sub bellum mundanum alterum qui usitate hodie Renascentia Franciscopolis una appellantur; postea se cum poetis Aetatis Prostratae Franciscopoli et cum Motu Surrealistico in Civitatibus Foederatis consociavit. De Lamantia, Nancy Peters, uxor et editrix litteraria, dixit, "Nocte narcotica genus invenit rei gemellae castelli gothici, regionem periculi, quae symbolice aut exsistentialiter transcendenda est." Lamantia Indis Americanis in Civitatibus Federatis et Mexico inter 1950 et 1959 familiariter usus est, participes rituum Lophophorae williamsii edendae secundum usum Indorum Washo Nivatae. Senex Catholocismum amplexus est, religionem suae pueritiae, et multa poemata de rationibus Catholicis conscripsit.